SET ปิดบวก 7 จุด รับมาตรการกระตุ้นศก.ภาครัฐ-วัคซีนต้าน “โควิด-19” คืบ
SET ปิดบวก 7 จุด รับมาตรการกระตุ้นศก.ภาครัฐ-วัคซีนต้าน "โควิด-19" คืบ โดยดัชนีปิดตลาดวันนี้ ที่ระดับ 1,293.48 จุด บวก 7.30 จุด หรือ 0.57% มูลค่าการซื้อขาย 5.27 หมื่นล้านบาท
16 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,293.48 จุด บวก 7.30 จุด หรือ 0.57% มูลค่าการซื้อขาย 5.27 หมื่นล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยในช่วงบ่ายนี้ปรับตัวขึ้นได้ดี ได้แรงส่งจากมาตรการกระตุ้นเศรษฐกิจของภาครัฐฯ หลังจากที่ประชุมคณะกรรมการศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) ได้อนุมัติโครงการเพิ่มกำลังซื้อให้แก่ผู้มีบัตรสวัสดิการแห่งรัฐ 500 บาท/คน/เดือน ตั้งแต่เดือนต.ค.-ธ.ค.63 และอนุมัติโครงการ”คนละครึ่ง”โดยภาครัฐจะให้สิทธิประโยชน์โดยอาศัยวิธีการร่วมจ่าย (Co-pay) ร้อยละ 50 ไม่เกิน 100 บาท/คน/วัน หรือไม่เกิน 3,000 บาท/คน ตลอดระยะเวลาโครงการที่คาดว่าจะเริ่มในวันที่ 23 ต.ค.-31 ธ.ค.63
นอกจากนี้ ตลาดฯยังได้แรงหนุนจากความคืบหน้าวัคซีนต้านไวรัสโควิด-19 ที่มีออกมาอย่างต่อเนื่องด้วย ส่งผลให้ตลาดหุ้นในยุโรปเทรดบ่ายนี้เคลื่อนไหวในแดนบวกราว 0.3% เช่นเดียวกับดาวโจนส์ฟิวเจอร์สที่บวกในแนวเดียวกัน ส่วนตลาดในภูมิภาคเอเชียวันนี้เคลื่อนไหวทั้งในแดนบวก-ลบสลับกัน
สำหรับแนวโน้มการลงทุนในวันพรุ่งนี้ (17 ก.ย.) คาดว่าภาพรวมตลาดดูดีขึ้น แต่เนื่องจากยังเป็นห่วงเรื่องการชุมนุมทางการเมืองในช่วงสุดสัปดาห์นี้ ทำให้ตลาดฯอาจจะแกว่งทรงตัวในลักษณะซึม ๆ เพื่อรอดูสถานการณ์ก่อน
พร้อมให้แนวรับ 1,284-1,280 จุด ส่วนแนวต้าน 1,298-1,305 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TASCO  มูลค่าการซื้อขาย  5,719.88 ล้านบาท  ปิดที่   16.00 บาท ลดลง   1.40 บาท
AOT    มูลค่าการซื้อขาย  3,669.97 ล้านบาท  ปิดที่   61.50 บาท เพิ่มขึ้น  2.00 บาท
MINT   มูลค่าการซื้อขาย  2,010.44 ล้านบาท  ปิดที่   23.30 บาท เพิ่มขึ้น  0.30 บาท
BBL    มูลค่าการซื้อขาย  1,469.25 ล้านบาท  ปิดที่  100.00 บาท ลดลง   3.50 บาท
PTT    มูลค่าการซื้อขาย  1,334.54 ล้านบาท  ปิดที่   35.25 บาท ราคาไม่เปลี่ยนแปลง
 
ตลาดหุ้นเอเชีย
